S-172/2015

Ár 2015, mánudaginn 13. apríl, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 172/2015: Ákæruvaldið (E-kvk-nf H-kvk-nf) gegn H-kk-þgf O-kk-þgf Þ-kk-þgf (J-kk-nf E-kk-nf hrl.), sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 24. mars sl. á hendur ákærða, H-kk-þgf O-kk-þgf Þ-kk-þgf, kt. [...], Laufengi 16, Reykjavík, „fyrir eftirtalin hegningar-, fíkniefna- og umferðarlagabrot framin á árinu 2014:

1. Þjófnað og nytjastuld, með því að hafa miðvikudaginn 5. mars tekið bifreiðina SU-T60 heimildarlaust við vörumóttöku Sólargluggatjalda við Skeifuna 11 í Reykjavík og ekið henni víðsvegar um höfuðborgarsvæðið, en lögregla stöðvaði bifreiðina daginn eftir við Brúnastaði í Reykjavík og fyrir að hafa stolið úr bifreiðinni 6 kössum með vörum tengdum gluggatjöldum samtals að áætluðu verðmæti kr. 185.000, 2 verkfæratöskum samtals að áætluðu verðmæti kr. 100.000, 3 bor- og skrúfvélum af gerðinni Hitatchi 18 volta ásamt hleðslutækjum og auka rafhlöðum samtals að áætluðu verðmæti kr. 199.885, áltröppu að áætluðu verðmæti kr. 30.000 og hlífðargrind úr Renault Kango sendibifreið að óþekktu verðmæti.

M: 007-2014-11503

Telst brot þetta varða við 1. mgr. 259. gr. og 244. gr. almennra hegningarlaga nr. 19/1940.

2. Umferðarlagabrot, með því að hafa fimmtudaginn 6. mars ekið bifreiðinni SU-T60 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 105 ng/ml og tetrahýdrókannabínól 2,6 ng/ml) um Brúnastaði í Reykjavík, þar sem lögregla stöðvaði aksturinn.

M: 007-2014-11503

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

3. Þjófnað, með því að hafa á tímabilinu frá miðvikudeginum 5. mars til fimmtudagsins 6. mars, í félagi við [...], stolið léttu bifhjóli af gerðinni Znen ZN50Qt-15B með skráningarnúmerinu VK-K45 af bifreiðastæði við [...] í Reykjavík, en lögregla fann bifhjólið við húsleit í bílskúr við Hulduhóla í Mosfellsbæ þann 6. mars.

M: 007-2014-11503

4. Þjófnað, með því að hafa á tímabilinu frá miðvikudeginum 5. mars til fimmtudagsins 6. mars, í félagi við [...], stolið óskráðu bifhjóli af gerðinni Znen QT15 úr bílageymslu við [...] í Kópavogi, en lögregla fann bifhjólið við húsleit í bílskúr við Hulduhóla í Mosfellsbæ þann 6. mars.

M: 007-2014-11844

Telst brot þetta varða við 244. gr. almennra hegningarlaga nr. 19/1940.

5. Umferðarlagabrot, með því að hafa fimmtudaginn 31. júlí ekið bifreiðinni OF-676 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 240 ng/ml, MDMA 95 ng/ml og tetrahýdrókannabínól 0,6 ng/ml) á bifreiðastæði við Olís, Norðlingabraut 7 í Reykjavík, þar sem lögregla stöðvaði aksturinn og fyrir að hafa í vörslum sínum 3,64 g af amfetamíni, sem lögregla fann við leit í bifreiðinni OF-676.

M: 007-2014-44819

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum og 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

6. Umferðarlagabrot, með því að hafa föstudaginn 5. desember ekið bifreiðinni LU-977 óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 55 ng/ml, MDMA 20 ng/ml, metamfetamín 60 ng/ml og tetrahýdrókannabínól 4,5 ng/ml) um Álfheima í Reykjavík, við Glæsibæ, þar sem lögregla hafði afskipti af ákærða.

M: 007-2014-70777

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

7. Umferðarlagabrot, með því að hafa fimmtudaginn 13. nóvember ekið bifreiðinni LU-977 óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 5,8 ng/ml) norður Vesturlandsveg, við bæinn Skógarás, þar sem lögregla stöðvaði aksturinn.

M: 007-2014-66277

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

8. Þjófnað, með því að hafa fimmtudaginn 13. nóvember, í félagi við [...], brotist inn í sumarhús að [...] í Kjósahrepp og stolið þaðan GSM eftirlitsmyndavél, að óþekktu verðmæti.

M: 007-2014-66277

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Þá er krafist upptöku á 3,64 g af amfetamíni, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Í málinu gerir A, kt. [...], vegna 4. liðar ákæru, kröfu um að ákærði og [...], kt. [...], verði dæmdir til greiðslu skaðabóta að fjárhæð kr. 51.698,- auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 6. mars 2014 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.“

Málavextir

Ákærði hefur skýlaust játað þau brot sem hann er saksóttur fyrir. Hefur hann orðið sekur um verknaði þá sem lýst er í ákærunni og réttilega eru þar færðir til refsiákvæða. Þykir refsing ákærða hæfilega ákveðin fangelsi í 4 mánuði.

Dæma ber ákærða til þess að greiða skaðabætur ásamt almennum vöxtum samkvæmt lögum um vexti og verðtryggingu nr. 38, 2001, eins og greinir í dómsorði.

Þá ber að dæma ákærða til þess að sæta upptöku fíkniefnis og til sviptingar ökuréttar, eins og greinir í dómsorði og samkvæmt samkvæmt tilfærðum lagaheimildum.

Dæma ber ákærða til þess að greiða verjanda sínum, J-kk-þgf E-kk-þgf hrl., 150.000 krónur í málsvarnarlaun að meðtöldum virðisaukaskatti.

Þá ber að dæma að ákærði greiði annan kostnað af málinu, 517.243 krónur.

DÓMSORÐ:

Ákærði, H-kk-nf O-kk-nf Þ-kk-nf, sæti fangelsi í 4 mánuði.

Ákærði er sviptur ökurétti í 5 ár frá dómsbirtingu að telja.

Ákærði sæti upptöku á 3,64 g af amfetamíni.

Ákærði greiði A, kt. [...], 51.698 krónur, auk vaxta samkvæmt 1. mgr. 8. gr. laga um vexti og verðtryggingu nr. 38/2001 frá 6. mars 2014 til 8. maí 2015 en frá þeim degi með dráttarvöxtum til greiðsludags.

Ákærði greiði verjanda sínum, J-kk-þgf E-kk-þgf hrl., 150.000 krónur í málsvarnarlaun og greiði jafnframt 517.243 krónur í annan sakarkostnað.

P-kk-nf G-kk-nf.